
السلام عليكم ورحمة الله وبركاته. الحمد لله رب العالمين» والصلاة 
والسلام على أشرف المرسلين؛ سيدنا محمد. وعلى آله وصحبه ومن 
تبعهم بإحسان إلى يوم الدين. أما بعد؛ 

أهلا وسهلا ومرحبًا بإخواني وأخواتي وأهلي وأحبابي, وأسأل الله - 
سبحانه وتعالى - الذي جمعنا وإياكم في هذه الساعة المباركة على طاعته 
أن يجمعني وإياكم في جنته ودار كرامته مع النبيين والصديقين والشهداء 
والصالحين وحسن أولئك رفيقا وبعد؛ 


في كثير من الأحوال بنقع في أزمات وبنقع في مشكلات ويظل الإنسان 
منا يدعو الله -سبحانه وتعالى - أن يرفع عنه هذه الأزمة فلا ترفع» في 
كثير من الأوقات بيتسلط على الإنسان ظالم من الظلمة» وبيظل 

الإنسان يدعو الله -عز وجل- ليل غار لإنه مؤمن إن دعوة المظلوم 
مستجابة» ولكن لا يستجيب الله له ويزداد الظالم ظلماء ويزداد المظلوم 
فهرًا وغير ذلك. 

وهنا في كتير من الأوقات بيتساءل الإنسان منا هو إحنا ليه ربنا - 





سبحانه وتعالى- بندعوه فلا يستجيب لنا؟ الإمام البخاري -رحة الله 
عليه- في كتابه الأدب المفرد بدأ يحط لنا كده بعض الأسباب اللي 
بتكون سبب إن ربنا -عز وجل- لا يستجيب هذا الدعاء, وبوب 
أبواب كثيرة بصراحة في هذه في هذا الباب. 

برضه في بعض الأوقات كتير مننا -بغض النظر إنه بيدعو ولا يستجاب 
له-, كتير مننا في بعض الأوقات بيجي يدعي ربنا -سبحانه وتعالى- 
يقول لك: طب ادعي أنت وأنا هأمن عليك أصل أنا مش عارف أصلًا 
أنا هدعي إيه» ولا عارف أنا هقول إيه. فكتير مننا في بعض الأوقات 
هو ما بيعرفش أصلا يدعي ربنا فيقول إيه. فالإمام البخاري برضه عاج 
لنا هذه المشكلة أو هذه القضية أنك لو عايز تدعي أنا هقول لك 


و 
ع 


بعض الدعوات اللي أثرت عن رسول الله -صلى الله عليه وسلم- 

عشان تبقى وأنت بتدعي عارف أنت بتدعي ربنا -سبحانه وتعالى- 


ازاي. 


ده كان ملخص الأمور اللي الإمام البخاري ذكرها في باب الدعاء وما 
يتعلق به» وهنحاول مع بعض كده بقدر المستطاع إن شاء الله إن أحنا 
نذكر لكم بعض هذه الأمور بإذن الله عشان تكون دعواتنا مستجابة. 

أول حاجة عشان نتكلم في مسألة الدعاء لازم نتكلم أولً عن فضله. 
فأول ما يتعلق بالدعاء هو ما يتعلق بالفضلء وغالباً أحبابي إن الإنسان 
مننا لما بيحاول يعمل حاجة معينة حتى علماء التنمية البشرية الآن في 
زماننا عملوا علم كامل امه علم التحفيزء أو باب من الأبواب اللي 
دابماً بيدرسوها اسمه التحفيزء بيعرفوا مندوب المبيعات أو أي إنسان 
كان إزاي يكون عنده علم وآليات وكلام يتكلم به علشان يحفز اللي 
قدامه على شراء هذا المنتج, وبتوع الدعاية والإعلان برضه نفس القصة 
عندهم إزاي يحفزك إن أنت تقوم تشتغل. 

وإحنا كدعاة إلى الله -سبحانه وتعالى- يعني إحنا محتاجين أصلًا إن إحنا 
نحفز الناس على عمل الخيرء فلازم من البداية إن احنا عشان نحفز 

الناس على عمل الخير؛ التحفيز ده على فكرة بيبقى ماشي في طريقين 
ما بين الترغيب وما بين الترهيب. أما الترغيب فالنبي -صلى الله عليه 
وسلم- ذكر لنا أحاديث كتيرة جدًا جدًا جدًا بيرغبنا فيها في شأن 
الدعاءء فيقول لنا -صلى الله عليه وسلم- كما في الصحيحين من 
حديث أبي هريرة أن البي -صلى الله عليه وسلم- قال: "إن الله يقول: 
أنا عِنْدَ ظَنّ عَبّْدِي بي وأنا معهُ إذا دَعاني"٠‏ 

العبد كل أما يكون مظلوم أو في حالة من الحم أو الغم أو الكرب» وهو 
شاعر يعني أنه خلاص لو في الوقت ده أنت لو رفعت إيديك وبدأت 
تدعو الله -سبحانه وتعالى - فإن الله معك. ينصرك, يؤيدكء يثبتك, 
وده تأيبد ونصرة وتثبيت من الله -سبحانه وتعالى- لك. وأنا معةُ إذا 
دَعاني مش كده وبس» بل ربنا -سبحانه وتعالى - علمنا إن أعظم وأجل 
عبادة من الممكن إن الإنسان يتقرب بجا إلى الله -سبحانه وتعالى - هي 
الدعاءء فسمى ربنا -عز وجل- في القرآن الدعاء هو العبادة» قال 
ربنا -تبارك وتعالى-: 'إنْهمْكانُوا يُسَارِعُونَ في اخيرات ويذغوتتا رَعَب 


وربا" > فالدعاء هنا معناه؛ ويعبدوننا رغبا ورهبا. 





' صح سام 

كما قال ربنا -تبارك وتعالى-: "وَقَالَ رَبّكُمْ اذْعون أَسْتَجِبْ لكُنْ" 
؛ يبقى الأمر هنا بالدعای ثم قال: "ِد الْذِينَ يَسْتَكْبرُونَ عَنْ 
عِبَادَتقِ" فجعل الله -سبحانه وتعالى - الدعاء عبادة, لذا قال النبي - 
صلى الله عليه وسلم- كما عند أبي داود والترمذي قال البي -صلى 
الله عليه وسلم-: "الدعاءٌ هو العبادة". وفي رواية: "أفضل العبادة 
الغ أفضل عبادة تتقرب جا إلي الله -سبحانه وتعالى - أنك تدعو 
ربك -عز وجل-. 
وعند الترمذي والحاكم أن النبي -صلى الله عليه وسلم- قال: "ليس 
شيءٌ أَكْرمَ على الله تعالى منَ الذعاءٍ"» فأقرب عبادة, أقرب عمل, 
أقرب شيء تتقرب بيه إل الله -سبحانه وتعالى- الدعاء. 
بل عايز دايماً أقول لكل إنسان بيدعو الله -سبحانه وتعالى- حتى لو 
في يوم من الأيام ربنا -عز وجل- لم يستجب لك دعاءك. يكفيك 


شرفا إنك في يوم من الأيام رفعت إيدك ودعيت ربنا -سبحانه وتعالى - 

ولاحظوا معايا أن معظم الأحاديث اللي وردت في الدعاء بتبقي 
أحاديث قدسية في فضل الدعاءء قال النبي -صلى الله عليه وسلم-: 
"قال الله تعالى: يا ابن آدم» إنك ما دعوتني ورجوتني غفرث لك على 
ما كان منك ولا أبالى"" أنا عايزك تحس» أنا عايزك تاخد بالك من 
حاجة؛ إنك وأنت رافع إيديك كده. طول ما انت رافع إيديك كده 
بتدعو الله ربنا -عز وجل- بيغفر ليك ذنوبك, فإذا نزلت الإيدين 
دول بالدعاء خلاص غفر الله لك ما تقدم من ذنبك. يا ابن آدم إنك 
ما دعوتني ورجوتني غفرث لك على ما كان منك ولا أبالي 





كتير من الناس بيسأل وبيقول: هو آنا ليه بدعو ربنا -سبحانه وتعالی- 
وربنا -عز وجل- مستجبش ليا؟ لازم نفهم كويس جدًا إن 00 إنسان 
مننا في يوم من الأيام بيدعو الله -سبحانه وتعالى- بدعوة؛ ربنا -عز 
وجل- بيستجيب» لأن ده قانون لربنا في الكون؛ اللي بيدعي ربنا بحاجة 
ربنا -عز وجل- هيستجيب له» ولكن هي القضية كلها في قضية ازاي 
ربنا -سبحانه وتعالى - استجاب لك؟ لأن بعض الناس بيظن إن أنا 





" صحيح الجامع 

أقول يا رب آنا عايز مية ألف جنيه دلوقتي» فإذا المية ألف جنيه نزلت 
يبقى ربنا -سبحانه وتعالى- استجاب. إذا المية ألف جنيه منزلتش يبقي 
ربنا -سبحانه وتعالى - يستجب ) لا يا جماعة, هى الصور مختلفة؛ 
صور الإجابة مختلفة» أنت لما طلبت من ربنا -عز وجل- رزق؛ النى 
-صلى الله عليه وسلم- بيقول لنا إيه؟ "ما من مسلم يدعو لیس بم 
ولا بقطيعة رَحِم إلا أعطّاه إحدّى ثلاث: إِما أن يُعَجَلَ له دَعَوْتَهُ" - 
فيوفيه له في الدنيا مثلا واحد يا رب أسألك أن ترزقني مليون جنيهء 
فيكون في عم له كان مسافر طول عمره بره جت له سكتة قلبية. ولاده 
كلهم ماتوا معه خلاص بقى هو الوريث الوحيد وجاله المليون جنيه 
فأما أن يعجل له ما طلب فيوفيه إياه في الدنياء ربنا -عز وجل- لم 
يرزفه الولد, فقال: يا رب ارزقني الولد وخلاص الحمد له ربنا رزقه 
بالولد وكان عنده مش ولد واحد أولاد كُثر - وما أن يَذْفْعَ عله من 
السّوءٍ مثلها -ما يساوي ما طلب» كان في يوم من الأيام طب يا رب 
أنا عايز مية ألف جنيه, فربنا -سبحانه وتعالى- صرف عنه مرض؛ 


امرض ذه كان ربنا قدر إن المرض ده ينزل عليه» والمرض ده لا ينزل 

هيصرف قصاد المرض مية ألف جنيه» فربنا -عز وجل- استجاب لك 
فصرف عنك ده بمية ألف جنيه صرف عنك مرض بية ألف جنيه. 
كان بيقول يا رب وسع علي في رزقي فسبحان الله ربنا رزقه تاني يوم 
بألف جنيه» ألف جنيه ايه! إيه تعمل دلوقتي؟ ولا حاجة» ولكن - 
سبحان الله- كان ربنا قدر أن هو ماشي على الطريق أن العربية تعمل 
حادثة يدفع على العربية خمسين ستين ألف جنيه أو العربية تبوظ 
فيحتاج إن هو يشتري عربية جديدة» فربنا -عز وجل- دفع عنه هذا 
السوء» دفع عنه هذا الشر فما شاء الله ربنا -سبحانه وتعالى- أكرمه 
بإيه؟ بالألف جنيه اللي هي كان ممكن يكون قصادها مية ألف جنيهء 
ولكن الحمد لله ربنا -عز وجل- نجاه من حادث عظيم كبير جدًا جدًا 
جدًا كان ممكن يقع فيه. 
فممكن أقول يا رب أنا عايز مية ألف جنيه فيبعت لي مية ألف جنيه 
بديني مية ألف جنيه أو يرزقني بمية ألف جنيه» أو يدفع عني سوي 
لاي إن لت وس ی 
ربنا -سبحانه وتعالی- قدر كده في يوم من الأيام أن هو عنده مصنع 
كده وطلب أن ربنا -عز وجل- يرزقه بمبلغ كبير من المال» فسبحان 

الله يعني في يوم من الأيام اتأخر شوية؛ هو ميعاده بيمشي الساعة اتنين 
اتأخر شوية الساعة اتنين ونص كده حصل ماس كهري في الأوضة اللي 
هو قاعد فيهاء فقام بسرعة كده جاب المية وطفى أو جاب طفاية الحريق 
وطفی» لو ما كانش موجود في الوقت ده وطفى الحريق كان مكن الحريق 
اللي في الأوضة ده يوصل للمصنع كله. فتبقي الخسارة بالملايين, فهنا 
ربنا هو کان بيقول يا رب أنا عايز مبلغ معين أو قدر معين من المال أو 
يوسع علي في رزقي» فسبحان الله ربنا دفع عنه من السوء ما يساوي 
هذا الأمر سبحان اللّه! 

كان في يوم ماسك شنطته كده وكان هييجي حرامي يشد الشنطة أو 
أو إلى آخره كان في سوء هيحصلء فربنا دفع عنه هذا السوء. وأما 
الصورة التالتة من صور الإجابة "وإمًا أن يَدَّخْرَّها له في الآخرة" أنت 
طلبت من ربنا -عز وجل- يوسع عليك الرزق» فهذا الرزق ربنا -عز 
وجل - ضيقه عليك في الدنيا فازددت بلاءً في الدنيا لترتفع بهذا الرزق 


العظيم في الآخرة. 

ما من عبد يسأل الله مسألة إلا آتاه الله -عز وجل- با إحدى الثلاث 
إما أن يعجل له ما سأل وإما أن يدفع عنه من السوء ما يساوي ما 
سأل وإما أن يؤخر الله -عز وجل- ما سأل فيوفيه إياه يوم القيامة. 

لذا لما ربنا -عز وجل- بيقول: 'وَقَالَ ربكم اذْعُونٍ أَسْتَجبْ لَكُنْ" 
أحبابي لازم نفهم كويس جدًا أن هذه الإجابة من الله -سبحانه وتعالى- 
إجابة على معنى ما أردت مش على لفظ ما أردت, وده معنى تان كان 
ذكره الإمام ابن الجوزي - رحمة الله عليه- لما كان بيقول كتير من الناس 
بيسأل الله -عز وجل- إنه يعطي له شيء معين أو يرزقه شيء معين 
فالله -عز وجل- لا يعطيه هذا الأمر, ليه؟ لأن الله -سبحانه وتعالى- 
يعلم أن هو لما قال يا رب أنا عايز المية ألف جنيه الله يعلم لو أداله 
المية ألف جنيه هيفسد, هيفجر, كما قال ربنا -عز وجل-: "وَلَوْ بَسَط 
اله اررق لِعِبَادِهِ لَبَعَوَا في الأرْضٍ" > فيه بعض الناس كده 
-سبحان الله- تبقى ماشي في الشارع راكب عربية صغيرة كده وسبحان 
الله طاير بيها وسط الناس ويجي ين ويجي شال» فتقول -سبحان الله- 
إن الإنسان ده ربنا ضيق عليه الرزق ورزقه ما كانش واسع» لأن لو 
جات له بقى عربية كبيرة وبإمكانيات أكتر هيعمل إيه في الناس؟ فبه 

بعض الناس كده -سبحان الله- لو بُسط له الرزق لفجرء فهو طا قال 
يا رب وسع علي في رزقي هو طلب الآن المصلحة لنفسه ده المعنى. 
هو لما قال عايز مية ألف جنيه هو عايز المصلحة واللفظ مية ألف 
جنيه, فالله -سبحانه وتعالى- علم أن الشخص لو آتاه ما طلب لفظا 
لفسد» فأعطاه الله -عز وجل- ما سأل معنى فأعطاه الله -عز وجل 
ما فيه المصلحة له. 

كذلك أيضًا أحبابي من ضمن فوائد الدعاء العظيمة جذا إن هذا الدعاء 
بينفع فيما نزل وفيما لم ينزل. يعني من الممكن إن الإنسان في بعض 
الأوقات يقول: يا رب وسع علي رزقي» يا رب كذاء يا رب كذاء يا 
رب أعطني كذاء يا رب كذاء يظل الإنسان يدعو. 

إنسان مغلا نقول له ادعي ربنا -عز وجل- باهداية والشفاء كده» يقول 
وأنا أدعي بالحداية ليه؟ الحمد لله أنا ماشي كويس. يا سيدي لعل كان 
فيه فتنة بعد سنة أو اتنين كان من الممكن إن أنت تقع فيها فلما بتقول 
يا رب اهدن يا رب اهدي قلي لعل إن ربنا -سبحانه وتعالى - كان لو 






ما دعيتش بهذه الدعوة كان مكن بعد سنة لما تحدث هذه الفتنة. تفتن 

يعني مثلاً الأحداث الماضية في مصر كان فيه شباب كتير جدًا ملتزم 
واتفتن» ده لو كان زمان بيدعو باللحداية لعل كان ربنا لما حدثت فتنة 
كان هداه الله وثبته اللّم وهكذاء عشان كده کان البي بيقول لنا كما 
رواه الترمذي والحاكم: "الدعاء ينفع م نزل وما ا و" 


الأمر التانن ودي مسألة مهمة جدًا إن ممكن في بعض الأوقات ربنا - 
عز وجل- يكون قدر علينا أمر معین» ربنا قدر كده في بعض الأوقات 
إنه يسلط ظلم عليناء أو إن ربنا -عز وجل- يقدر إن الإنسان يصاب 
عرض أو الإنسان يصاب ببلاء معين» خلاص البلاء وقع خلاص طالما 
البلاء وقع لا أدعو؟ لا لا لا قال -صلى الله عليه وسلم-: "لا يَرْدُ 
القدرَ إلا الذعاء""» الذي يرد هذا التقدير اللي ربنا -عز وجل- قدره 
عليك إلا الدعاء بس» هو ده اللي ربنا -سبحانه وتعالى- من الممكن 
أن يكتبه للإنسان. 

يبقى إذاً ده كله جانب علشان أنت تشد حيلك بقى وادعي ربنا إن 
شاء الله يوفقك. 


و ابن ماجه 

أما الجانب الثانى برضه عشان تجتهد في الدعاء أنك لازم تعرف أن النبي 
-صلى الله عليه وسلم- قال: إن هذا الإنسان الذي لا يسأل ربه - 
عز وجل-., فإن الله -عز وجل- يعاقبه بعقوبة شديدة جدًا ذكرها 
الإمام البخاري في باب كامل في باب الدعاء فقال الإمام البخاري - 
رحمة الله عليه-: باب من ل يسأل الله يغضب عليه الذي لا يسأل ربه 
-عز وجل- يغضب عليه الله -سبحانه وتعالى-, لإن الإنسان اللي ما 
بيدعيش ربنا -سبحانه وتعالى - إيه؟ أنت مستشعر أن أنت مش عايز 
ربنا؟ مش محتاج رہنا؟ أنت هتستشعر أن أنت خلاص يعني؟ 

لذا قال النبي -صلى الله عليه وسلم-: "من لم يسألٍ الله غضب الله 
عليه"؟ وفي رواية: "من لم يسال اللة يغضب عليه"* 


بعد ما اتكلمنا الآن عن فضل الدعاء محتاجين أن احنا نتكلم النهاردة 
على مسألة آداب الدعاء وأنا أرى واللّه أعلم إن أول وأهم أدب من 
هذه الآداب للأسف كتير من الناس مننا ما بيعملهوش وبيقع في عكسه 
ودي في حد ذاتًا مشكلة, وده بيكون سبب إن دعاءنا لا يُستجاب؛ 





. صحيح الأدب المفرد 

أنا واقع في كرب شديد جذًا أنا استدنت دين ومش قادر أرد. فأول 
حاجة بأعملها أروح أكلم أستاذ ياسر, أكلم محمد الله يكرمكم معلش 
ساعدون في الدين ده» مش ده اللي بيحصل مننا؟ فأنا غالباً بروح 
للمخلوق قبل ما أروح للخالق» بدور على واسطة تمشي لي حاجتي قبل 
ما أقول لربنا يا رب يبسر لي أموري ووفقني» واجمعوها مني كويس أن 
ده أول سبب من الأسباب اللي تخلي دعاءنا أصلًا لا يستجاب» لو 
هنسأل الآن هنقول إيه هي آداب الدعاء؟ أو هنعكس نقول هي إيه 
الأسباب اللي تخلينا أصلا ربنا -عز وجل- هيستجيب لنا؟ 

هأقول لك أول حاجة إن أنت لما وقعت عليك المشكلة ما سألتش 
ربناء إغا سألت الخلق. 

اسمعوا الحديث ده اللي بمكن بعضكم يسمعه لأول مرة» هو حديث 
مهم جداً معانا في الباب» الحديث رواه أبو داود والترمذي والحاكم أن 
البي -صلى الله عليه وسلم- قال: من نزلت به فاقة -فاقة هنا مش 
معناها مرض ولكن الفاقة هنا ممكن تكون فاقة مادية فلوس أو فاقة 
صحية مرض أو فاقة معنوية أمراض وغير ذلك "من نَزَلتْ به فاقة, 
فَأنَرَهًا بالئّاس, ل تُسدّ فاقمُه -واحد في يوم من الأيام يشعر إن هو بيمر 

بمرحلة من الفتور, بيمر بمرحلة من ضعف الإيمان, فيروح يسأل يا شيخ 
أنا (ده كويس إنك تسأل شيخ) ولكن كان المفترض قبل ما تسأل 
الشيخ تروح عند مين؟ تروح لربنا -سبحانه وتعالى- تسأله الأول» وخد 
بالك من حاجة من نزلت به فاقة فأنزها بالناس, قال أهل العلم: فأنزنها 
بالناس أي أظهرها للناس أولاً على سبيل الشكاية وطلب المعونة قبل 
أن يسأل ربه -سبحانه وتعالی-. 

قال النبي -صلى الله عليه وسلم-: "من نَرَلتْ به فَاقةء فَأَتَرَهًا بالنَّاسِء 
أ تسد فاقثه -وقعت في كرب» واحدة ربنا -عز وجل- لم يرزقها الولد 
فعمالة تجري على الدكاترة يمين وشمال وما سألتش ربنا -سبحانه 
وتعالى-» ومن رلت به فاقة, فأنرق بالل -طلبت الولد من ربناء وقعت 
في كرب فطلبته من ربناء ربنا -عز وجل- سلط عليه ظالما فهو بيدور 
على حد يرفع الظالم ده عنه وما سألش ربناء قال ومن نزلت به فاقة 
فأنزلها بالله المرة دي بقى أنزها بالله فأنزها بالله- فيُوشك الله له برزق 
عاجل» أو آجل" والرزق ده مانظنوش برضه أن هو فلوس» رزق 
عاجل أن الظالم يزول» رزق عاجل إن ربنا -عز وجل- يعطيه الالء 





` صحيح الجامع 

رزق عاجل إن ربنا يرزقها الولد» رزق عاجل إن ربنا يوفقه في حياته, 
رزق عاجل إن ربنا يبسر له أموره. خدت بالك؟ أو آجل. 

فأول أمر إحنا محتاجين إن احنا أول ما نقع في كرب نقع في مشكلة إن 
احنا نلجأ إلى ربنا -سبحانه وتعالى - ده الأمر الأول. 





الأمر لتا من الأمور اللي بتخلي كتير من الأوقات الدعاء لا 
يستجاب أن احنا علاقتنا أصِلًا مع ربنا ما بتبقاش كويسة, أنا حالي مع 
ربنا مش کویس» ولازم نفهم كويس جدا أحبابي إن ربنا -عز وجل- 
وضع لنا قوانين ٤‏ الدعاى ربنا بيقول لنا: "وإذا سالك عبادي عن 
فان قريب أجيب دَعْوَةَ الداع إِذَا دَعَانِ" > يبقى ده النوع 
الأول من الإجابة اللي ربنا ذكره في الآية» قال الله -سبحانه وتعالی-: 
َإِذَا سَأَلَكَ عِبَادِي عي فَإِيْ قريب أجيبُ يبقى هذه إجابة من الله - 
سبحانه وتعالى - أجِيبُْ دَعْوَةَ الدّاع إذا دَعَانِ طب يا رب نعمل ايه؟ 
قال: "فليَسْتَجِيبُوا لي وليؤمنوا بي لعَلهُمْ يَرَشْدُونَ" وده النوع التاني من 


الاستجابة؛ استجابتك أنت لربنا -سبحانه وتعالى-. 

واحد بيصلي ومحافظ على صلاته وطائع لله وقريب من الله -سبحانه 
وتعالى -, تكون النتيجة أن هو كده أولًا: استجاب لله -سبحانه 
وتعالى- فكان مستجيبًا لله, "الَذِينَ اسْتَجَابُوا لله وَالرَسُولٍ' 

> هو مستجيب لله ومستجيب للرسول» منفذ للأوامر؛ 
ده لا بيدعو ربنا -عز وجل- بيتعامل معاه من جنس ما تعامل العبد 
مع ربه» فاهم هو كويس الله يتعامل معنا من جنس ما نتعامل معه. 
واحد ما شاء الله مستجيب لله تكون النتيجة إن ربنا يستجيب له» 
واضحة جدا أنا مش عارف ليه دايا الناس لا بتتكلم على الدعاء 
بتذكر النص الأول من الآية ما بتذكرش النص التان, قال الله -سبحانه 
وتعالى-: "أجيبُ دَعْوَةَ الداع إِذَا دَعَانِ فَلْيَسْتَجِيبُو" يبقى أنت 
استجيب علشان ربنا يستجيب . 
وخد بالك على قدر إجابتك لله تكون إجابة الله لك» لازم نفهم هذا 
القانون. لازم نفهم القانون ده كل ما تكون علاقتي مع ربنا كويسة 
هتكون النتيجة إن ربنا -عز وجل- يوفقني ويكرمني ويستجيب لي 
الدعاء. 

هذا القانون أيضاً ذكره ربنا -عز وجل- في سورة الأنبياءء قال ربنا - 
تبارك وتعالى-: "وَرَكرِيًا إِذْ ادى رَبَهُ رب لا درن فَرْدَا وَأنت خَيْرُ 
لْوَارثِينَ * فَاسْتَجَبْنَا لَه وَوَهَبْنَا لَه يى وَأَصْلَحْنَا لَه رَوْجَهُ" 
> وزكريا دي كانت القصة قبل الأخيرة من قصص 
الأنبياء بعد ما ذكر قصة موسى وهارون وقصة إبراهيم وقصة نوح وقصة 
لوط وقصة سليمان وداود وقصة أيوب المريض وقصة يونس اللي وقع 
في الكرب» ودي قصة ركريا اللي ما كنش عنده الولد, ربنا بعد ما ذكر 
قصص كل هؤلاء قال لنا في نحاية القصص إيه؟ قال لنا: "َم كَانُوا 
يُسَارِعُونَ في ارات وَيَدْعُونَنَا رَعَبا وربا وَكَانُوا لَنَا خَاشِعِينَ" هؤلاء 
الأنبياء الصالحون كان لحم حال مع الله -عز وجل-» يسارعون في 
ا خیرات» ده هو مش بيستجيب لأوامر ربنا ده كان بيسارع في الخيرات, 
كان عندهم روح المنافسة في طاعة الله خد بالك يسارعون في الخيرات, 
ربنا قال لنا: "وَسَارِعُوا إلى مَغْفِرَةِ' > -يبقى المغفرة 
دي في مكان- أنا أسارع إلى المسجد سارعوا إلى المساجدء أنا رايح 
للمسجد فالمسارعة فعل يحتاج معه إلى الحرف إلى إلى» أروح لكذاء إنها 
ربنا ييقول لنا يسارعون في الخيرات, ده وي كأن ربنا بيقول لنا ده لو 





"الأدب في الدعاء" من سلسلة "على هدي النبي - شرح كتاب صحيح الأدب المفرد" 





شبكة الطربق إلى الله way2allah.com‏ 

الخيرات دي كانت دايرة هم جوه دايرة الخيرات أصلاء هو جوه الخير 
وجوه الخير بيتسابق كمان هذه الخيرات, ا كانوا يُسَارِعُونَ في 
يات وَيَذْعُونَنَا رَعّا وربا وكَانُوا لا حَاشِعِينَ". 

يبقى إذا على قدر استجابتي لربنا بتكون إجابة ربنا -عز وجل- لي» 
يبقى إِذَا الأدب الأول من الآداب؛ ارجع إلى ربك -عز وجل-» اسأل 
ربك -عز وجل-., الأمر التانن استجب لله -سبحانه وتعالى-. 





الأمر التالت ده أمر مهم جدًا جدًا جدًا إنك لازم تترك معاصيك, كتير 
من الناس يظن إنه يفضل يعصي ربنا يعصي ويعصي يعصي يعصي 
ويعصي وربنا -عز وجل- يستجيب له» أحبابي كلما كان الإنسان له 
حال مع الله -عز وجل- الصورة التانية بترك المعصية كلما كانت إجابة 
الله -سبحانه وتعالى- له أسرع» وعلى النقيض كلما كان الإنسان 
متلبساً بالمعاصي متلبساً بالبعد عن الله أن يستجيب الله -سبحانه 
وتعالى- له. كما قال لنا البي -صلى الله عليه وسلم-؛ "ذكر الرَّجْلَ 
بُطيل المكَفَرَ أشْعت أغْبر بد يَدَيْه إلى السّماءء يا رب يا رب ومَطْعَذًا 


حرام ومَشْرَبُهُ حرام ومَلْبَسْهُ حرام وغْذِي باخرام» فاق يُسْتَجابُ 

لذلك؟!"" إنسان حاله كده يأكل حرام ويشرب حرام وغذي بالحرام 
ويلبس الحرام ويتكلم بالحرام وبمشي إلى الحرام أن يستجيب الله له؟ أن 
يستجيب الله له؟ فارق كبير جداً بين اتنين دعوا ربنا -سبحانه وتعالی- 
في موقف شديد؛ يونس ألقي في بطن الحوت» وفرعون ألقي في البحر 
الاتبين ألقوا في البحر يونس -عليه الصلاة والسلام- وفرعون, أما 
يونس فربنا قال لنا إيه؟ قال الله -سبحانه وتعالى--: "فلولا أَنّهُكَانَ من 
الْمُسَبَحِينَ * لَلَبِتَ في بطنه إل يَوْم يُبْعَفُونَ' ْ 
سيدنا يونس كان له حال مع و عبادة وطاعة وقرب من الله -عز 
وجل-. فكانت النتيجة أن ربنا -عز وجل- نجاه. طب فرعون لما وقف 

في البحر برضه دعا ربنا -سبحانه وتعالى- "قال آمَدتُ أنه لا إِلهَ إل 
ِي آمَنَتْ به بَنُو إِسْرَائِيلَ وَأَنا مِنَ الْمُسْلِمِنَ -فربنا قال لنا اي 
قال:- آلَآنَ وَقَدْ عَصَيْتَ قبا" » أنت كانت علاقتك 
معانا أصلا علاقة معصية, "الآنَ وقد عَصَيْتَ قبل ونت منَ 
الْمُفْسِدِينَ * فَالَيَومَ ننَجِيكَ يِبَدَنِكَ كود لِمَنْ خَلَفَكَ آي" 


* نح ببسام 

فالشاهد الاتنين ألقوا في البحرء الاتنين دعوا ربنا -عز وجل-» واحد 
منهم خرج وربنا -عز وجل- أكرمه إكرام شديد هو يونس -عليه 
الصلاة والسلام-. نظرًا لأنه مش عشان نبي من الأنبياء ده ده ممكن 
يكون سبب» ولكن السبب الأساسي ربنا ذكره لنا في القرآن "فلولا 
نه گان مِنَ الْمُسَبَحِينَ * لَلَبِتَ في بَطُبه إل يَوْم يُبْعَنُونَ' ومش عشان 
نبي ربنا خرجه» ربنا -سبحانه وتعالى - قال لنا ممكن تكون إنسان عادي 
جدًا مش نبي من الأنبياء وربنا يخرجك من هذا الكرب, قال الله - 
سبحانه وتعالى -: "ودا ودر إذ َب > مُعَاضبًا فَظَنَّ أن ل در عليه 
فتادی في لمات أن لا إل ت اتاق إن كُنثُ مِنَ الظَّالِمِينَ 


فر 2 


* فَاسْتَجَبْنَا لَه وكياه مِنَ الْمَمَ -وإيه؟- وَكَذَّلِكَ ثُنجي الْمُؤْمِبنَ" 





> وكذلك ننجي ننجي ننجي المؤمنين» يبقى ربنا هنا 
بيقول لنا إن ما نجاهوش عشان ني» ولكن نجاه عشان كان فيه عمل 
صاخ. وقال لو كان فيه مؤمن عنده عمل صا ووقع في نفس الموقف 
ممكن ربنا -عز وجل- ينجيه كما نجا يونس -عليه الصلاة والسلام- 
> عشان كده ربنا قال لنا ختم الآيات: 'وگذلكَ ي الْمُؤْمِنِينَ". 

أما الجانب التالت فرعون لما ألقي في البحر ولكن ربنا -عز وجل- لم 
يستجب لدعائه. ليه؟ وقد عَصَّيْتَ قَبْلُ فالأمر التالت اللي تمكن يخلي 
الإنسان مننا دعاءه لا يستجاب هي مسألة إنه كانت في معصية بينه 






وبين الله. 


الأمر الرابع ودي من الأمور اللي مكن ربنا -عز وجل- لا يستجيب 
بما الدعاء؛ هي عدم وجود علاقة ثابتة مضطردة مع الله -عز وجل- 
عارف اللي أنا أقول لك إيه؟ واحد ما بيعرفش ربنا إلا في وقت شدته 
بس» واحد ما بيعرفش ربنا إلا في وقت بلائه بس» واحد هو لا يجيد 
التعامل مع الله -عز وجل- إلا في وقت الشدة بس» يعني مثلاً ما 
تشوفهوش في المسجد إلا في أيام الامتحانات بس» يوم ما بيخلص 
الامتحان ما عدتش تشوفه خلاص» صح؟ واحد ربنا ابتلاه عرض هو 
ما بيدعيش ربنا إلا في الوقت ده بس» ما بيصليش إلا في الوقت ده 
بس» إنما بمجرد ما بيترفع عنه البلاء خلاص بقى» يرجع كده كفاية 
كده يا رب كويس قوي أنا عبدتك كفاية كده قوي, عشان كده بقول 
لكم اللي عايز فعلاً يكون له دعوة مستجابة لازم استقامة الحال» 

ولعلنا نفهم ده أحبابي من قول الله -سبحانه وتعالى -: ِم كاثُوا 
يُسَارِعُونَ في اخيرات وَيَدْعُونَنَا رَعَبّا وَرَهَبا"2 يدعوننا رغبًا ورهبًا معناها 
إن كان الحال عندهم مستوي. في حالة الشدة في حالة الرخاء هم 
بيعبدوا ربنا -عز وجل-», وبيدعوا ربنا -سبحانه وتعالی-» في حالة 
الأزمات وني حالة انتهاء الأزمات برضه هو علاقته مع ربنا -سبحانه 
وتعاللى - مستقيمة. 

سيدنا يوسف -عليه الصلاة والسلام- في مرحلة البلاء دعا ربناء وف 
مرحلة الرخاء دعا ربناء هو ربنا -عز وجل- داعا مذكور عنده» لذا 
قال لنا النبي -صلى الله عليه وسلم- كما عند الترمذي والحاكم: "من 
سرّهُ أن يستجيب الله لهُ عند الشّدائدٍ فليكثر الذعاءَ في الرّخاءِ", 
حاول ذابماً يكون لك حال مع ربنا -عز وجل- في الرخاء» عشان في 
وفت الشدة ربنا -عز وجل- يستجيب لك. 


من الأمور أيضاً اللي الإنسان مننا بيعملها وللأسف لا پستجیب الله 
-سبحانه وتعالى- له؛ كلام جميل جداً ذكره قال باب: من قال 
يستجاب للعبد ما ل يُعَجْل بعض الناس بتدعي ربنا -سبحانه وتعالى - 

وتستعجلء أنا عايزة الولد دلوقتي يبقى دلوقت» يبقى أنا هدعي 
دلوقتي» لاء لأن أنا عايز ربنا -عز وجل- يستجيب لي دلوقتي, لاء 
مفيش حاجة اسمها كده» ما تستعجلش. ادعي ربنا -عز وجل- ولا 
تتعجل» قال البي -صلى الله عليه وسلم-: 'يُسْتَجابُْ لأَحَدِكُمْ ما 1 
يَعْجَلْ يقول: دَعَوْتُ فَلَمْ يُسْتَجَبٍ لي“ 

أخت قاعدة مع أخت من أخواتا في يوم من الأيام تقول ها إيه؟ تقول 
ها أنا واقعة في مشكلة وكذا وكذاء تقولما طب ادعي ربناء تقول أنا 
ياما دعيت الدعاء عمل لي إيه؟ -سبحان الله كان رعا في هذا 
الوقت ربنا هيستجيب لماء ولكن للأسف ما استجاب الله لما بسبب 
إن هي قالت الكلمة دي» مكن الكلمة دي تعطل الدعاءء لذا قال 
لنا حبيبنا -صاى الله عليه وسلم-: "عجب ربا من قنوط عباده 
وقرب غيره"" قرب غيره يعني قرب التغيير» التغيير خلاص ربنا هيغير 
من الحال أهه ولكن قنط العبد, قال أنا ياما دعيت وربنا -عز وجل- 
ل يستجب لي» استعجل العبد فتكون النتيجة إن ربنا -عز وجل- لا 
يغير له بما يريد من خير ولكن يغير له بالشر -والعياذ بالله-. 


0 جح البخاري 
ا جموع الفتاوى لين تيمية 

وقال -صلى الله عليه وسلم-: "يستجات لأحدكم ما ذَيَعْجَلْ, 


بقول: دَعَوْتُ فَلَمْ يُنْنَجَبْ لي" فيدع الدعاء, دعوت فلا أرى 
بستجيب لي فيدع الدعاء؛ الوصول لرحلة القنوط أو الاستعجال ده 






سبب يجعل الله -سبحانه وتعالى - لا يستجيب للعبد في هذه الحالة. 


كذلك أيضاً من المشاكل اللي بيقع فيها كثير من الناس ويخلي دعاءها 
لا يُستجاب إن هي بتترك الصلاة على النبي -صلى الله عليه وسلم- 
عند الدعاء, واحد يرفع ايديه يقول: يا رب اغفر لي» يا رب ارحني. 
يا أخي حتى من الأدب مع مديرك أو الوزير أو الحافظ أو أي حد؛ 
من الأدب معاه إنك تكتب إلى السيد الفلا ومش عارف إيهء وكذاء 
تبدأ بديباجة کده» وتستشعر إل ده أدب معاه» عمرك شفت ٤‏ يوم 
من الأيام واحد دخل على وزير أو محافظ بيكتب له طلب إلا لما 
ياخد الديباجة دي» حتى في بعض الأوقات كده يخش مغلا في هيئة 
حكومية يقول لك اكتب على الديباجة دي؛ إلى السيد صاحب 
المعالي صاحب الفضيلة صاحب مش عارف إيهء الأستاذ الدكتور 
فلان الفلان نحية طيبة وبعد, يا أخي اذا کان هذا أدب مع البشر فهو 

ولله -عز وجل- المثل الأعلى فهذا أولى في حق الله -عز وجل- أن 
تتأدب مع الله -سبحانه وتعالى -, لذا کان علماؤنا بيعلمونا دايما إن 
أنت من المستحب إنك تبدأ أولّا بالصلاة على النبي -صلى الله عليه 
وسلم-, تبدأ بالاستغفار تبدأ بحمد الله كما قال النبي -صلى الله عليه 
وسلم- كما عند أحمد وأبي داود والترمذي: "أن رجلا دعا رب اغفر 
لي وارحمني فقال النبي -صلى الله عليه وسلم-: عجلت أيها المصلي 
-أي الداعي- إذا دعا أحدكم ربه فليبدا بحمد الله عا هو أهله. 
ويصلي على النبي -صلى الله عليه وسلم-» ثم يدعو بما شاء" ابدأ 
الأول إنك تحمد ربنا؛ اللهم لك الحمد, اتنين؛ صل على النبي -صلى 
الله عليه وسلم-, حاول إنك تبدأ بالاستغفار عشان ربنا بعحو عنك 
الذنوب اللي فاتت. 


لذا الشيخ وضع لينا في ظل أبواب الدعاء؛ باب سيد الاستغفار ليه 
باب سيد الاستغفار؟ لأن دعاء سيد الاستغفار يعلمك عدة أمور؛ 
واحد: يعلمك أولا إنك تثني على الله -سبحانه وتعالى» "الله ان 
رني» لا إِلَّهَ إلا أنت -بيعلمك إنك ازاي تغني على الله -سبحانه 

وتعالى - حلقتني وأنا عَبْدُكَ وأنا على عَهْدِكَ ووَعْدِكَ ما اسَسَطعْت, 
بوم لك ببغْمتك عَلََ وأبُو لك بدني -اعتراف بالذنب عشان ربنا 
-سبحانه وتعالى- يغفر لك» لأن قولتلك إن ذنوبك ممكن تعطل 
الدعاء, فأنت هنا بتدعي إن ربنا -عز وجل- يغفر الذنوب» فيه هنا 
ثناء على الله -سبحانه وتعالى- بأسمائه -سبحانه وتعالى-, فاغفز 3 
فاه لا يَعْفِرُ الذَنُوب إلا أت" إلى آخر هذا الدعاء. 

يبقى بيعلمك ازاي تذل بين ايدين ربنا؟ ازاي تكون في حالة 
استضعاف بين ايدين ربنا -سبحانه وتعالى -؟ في حالة مسكنة بين ربنا 


-سبحانه وتعالى - ازاي تثنى على اللّه؟ 


الشيخ ذكر أيضًا في وسط آداب الدعاء ذكر باب الصلاة على النبي 
دصل الله عليه وسلم-. فقال: باب الصلاة على النبي انث تسيال 
نفسك هو ليه الإمام البخاري وضع باب الصلاة على النبي -صلى 
الله عليه وسلم- أثناء باب الدعاء؟ لأن النبي -صلى الله عليه وسلم- 
ثبت عنه موقوفا عن علي -رضي الله عنه- ومرفوعا للبي -صلى ا 





٠‏ صحيح البخاري 

عليه وسلم-؛ قال النبي -صلى الله عليه وسلم-: "كل ذُعَاءٍ جوب 
حتى بُصِلَى على النيّ" كل دعاء محجوب بين السماء والأرض ده 
موقوف عن علي -رضي الله عنه- ولكنه حكم الرفع, ليه؟ لإن سيدنا 
علي ما يعرفش الكلام ده إلا إذا كان سمعه من البي -صلى الله عليه 
وسلم-, فالإمام البخاري -رحمة الله عليه- حط لك حديث "من قال 
الهم صل على محمدٍ وعلى آل محمد كما صليت على إبراهيم وعلى 
آل إبراهيم وبارك على محمدٍ وعلى آل محمد كما باركت على إبراهيم 
وعلى آل إبراهيم وترحَمْ على محمدٍ وعلى آل محمدٍ كما ترحْمت على 
إبراهيم وعلى آل إبراهيم شهدت له يوم القيامة وشفعث له" الشاهد 
إن الإمام البخاري وضع لنا باب الصلاة على النبي -صلى الله عليه 
وسلم-., ليه؟ لإن هي سبب من الأسباب اللي يما ربنا -مسبحانه 
وتعالى-- يغفر للعبد ذنبه. 


كذلك أيضا من الأمور المهمة جدًا في مسألة الدعاء إنك تعزم في 
المسألة, والشيخ وضع لينا باب فقال باب ليعزم الدعاء فإن الله لا 
مكره له كما ٤‏ حديث أي هريرة: "إذا دعا أَحَدَكُمْ فلا يَفَل: الف 

اغفز لي إن شنت,. ولكن ليغزم المشألة وليْعَظم الرّعْبَىَ فإن الله لا 
يَتَعاظَمُهُ شىء أَعْطَاه"١١‏ -سبحانه وتعالى-» التأكيد. 






كذلك أيضاً أحبابي من الأمور اللي جا ربنا -عز وجل- يستجيب 
دعاءنا؛ هي مسألة التوسل إلى الله -سبحانه وتعالى- بأسمائه الحسنى 
وصفاته العلی» كما روى أبو داود وابن ماجه والترمذي من حديث 
بريدة -رضي الله عنه- قال: "أنَّ الب صلی الله عليه وس جع جلا 
يقول: اللّهُمّ إيّ أسألك بأنّك أنت الله الأَحَدُ الصّمَدُ الذي ل يلد 
وم يُولَذ ولم يكن له فوا أَحَدٌ فقال رسول الله صلَى الله عليه وسلَّمَ: 
لقد ل لله باشيمه الأعظّم الذي إذا ئل به أغطى, وإذا ذُعِيَ به 
أجاب". 

وعند أيضاً أحمد وابن ماجه من حديث أنس أن النبي -صلى الله عليه 
وسلم- همع رجل يقول: "اللَّهِمَّ إيّ أسألك بأنَّ لك الحمة لا إله إل 
أنت الحنّانُ اتان بديع السّماوات والأرض يا ذا الجلالٍ والإكرام يا 


1١١‏ 3 مسلم 

حي يا قيُومُ أسألّك فقالَ البّمٌ صلى الله عليه وسلَمَ دعا اللَّهَ باسيمه 
الأعظم". 

وعند أبي داود والترمذي وابن ماجه من حديث أسماء بنت يزيد - 
رضي الله عنها- قالت: قال النبي -صلى الله عليه وسلم-: "اسم الله 
الأعظم في سور ثلاث من القرآن في البقرة وآلٍ عمران وطه" قال 
فبحثنا في قول الله : -القاسم ١‏ شترك بين التلات سور- 
"الله لا إل إلا هو الح الْقَيُوم" 






ولا ابدأ إنك تروح لربنا -سبحانه وتعالی-» اعمل صاحات كتير 
ابعد عن المعاصي» يستوي حالك في حالة الرخاء والشدة بعد ذلك 
احمد ربنا -سبحانه وتعالى- وأثني عليه بما هو أهل وبخاصة اسمه 
الأعظم» صل على البي -صلى الله عليه وسلم-., لا تتعجل لا 
تتعجل دي نقطة مهمة جداً الأمر اللي بعد كده ارفع ايديك لربنا - 
سبحانه وتعالی-» كتير من الناس كده يا رب اغفر لي, يا رب ارحمني. 
ويبص للسماء كده» من الأدب إنك ترفع يديك إلى السماء. 

الإمام البخاري بوب بابا فقال باب رفع الأيدي في الدعاء ليه بضع 
لنا هذا الباب؟ لأنه سبب من أسباب إجابة الدعاءء إنك ترفع يديك 

عند الدعاءء قال البي -صلى الله عليه وسلم-: "إن الله حي كريم, 
يستحي إذا رفع الرجل إليه يديه أن يردّهما صفرًا خائبتين"" ' وذكر 
عدة أحاديث في هذه المسألة, فعن عائشة -رضي الله عنها- أا 
قالت: "رأيت رسول الله -صلى الله عليه وسلم-, يدعو رافعًا يديه 
يقول: "اللَّهُمّ ِن بَشَرٌ فا تُعَاقِبْني" الحديث. وثبت أيضاً عن البي - 
موا ع ويا ساس عاد مسر رسن الله -صلى 


CA a‏ ۱۳ هم ِن بز فلا تُعَاقِبْني َا وَجْلٍ من 
الْمُؤْمِنِينَ آذَيْثهُ وَسَتَمْعْهُ فلا تُعَاقبى فيه""'. 


وثبت أيضاً من حديث أنس أن البي -صكى الله عليه وسلم- 
صلاة الاستسقاء عند الدعاء رفع يديه إلى السماء حتى رأى الصحابة 
بياض إبطيه فقال: "اللّهمّ حوالَينا ولا علينا"؟١‏ 


كذلك أيضّا من الأمور المهمة جدا علشان ربنا -عز وجل- 
يستجيب لنا الدعاء لازم أعرف أحوال وأوقات وأفعال لو عملتها ربنا 


5 صححه الألباني 
1 صحيح مسلم 
*' صحيح البخاري 

-سبحانه وتعالى - يستجيب لي ؛ منها مغلا المظلوم, فالبي -صلى اللّه 
عليه وسلم- جعل للمظلوم دعوة مستجابة» لذا قال الإمام البخاري: 
باب دعاء الرجل على من ظلمه» دعاء الرجل على من ظلمه ويكأن 
كده بيشير إشارة لطيفة كده إن من الدعوات المستجابة دعوة المظلوم 
كما قال -صلى الله عليه وسلم-: ثلاث دعوات مستجابات من 
بينها دعوة المظلوم. 

وذكر في الباب حديث جابر كان رسول اللّه -صلى الله عليه وسلم- 
يقول: "اللهُمّ متغني بسمْعي وبصري» واجعلهُما الوارث مي» وانصزني 
على مَنْ ظلَمَني”*' وفي رواية "وانصرثي على من عدى علي". 

وني حديث أيضاً ذكر النبي كما قلت لكم من الدعوات المستجابة 
دعوة المظلوم. 


الشيخ برضه ذكر لنا قال: باب الدعاء عند الصف أي عند الجهاد 
هذا أيضاً من الدعاء المستجاب, فقال: باب الدعاء عند الصف في 
سبيل الله وذكر فيه حديث: "ساعتان تفتخ هما أبوابٌُ السكماء وفلَ 





*' صحيح الجامع 

داع ترذ عليه دعوثةُ حين يحض النّداءُ والمفٌ في سبيل الله" 
والحديث طبعا الشيخ ذكره موقوف عن سهل بن سعد وصح مرفوعا 
عن النبي -صلى الله عليه وسلم-, فعند الجهاد في سبيل الله إذا التقى 
الصفان؛ صف المؤمنين وصف الكافرين الدعاء هنا مستجاب وعند 


الدعاء أي عند سماع الأذان. 


كذلك أيضاً عند الغيث أي عند نزول المطر فمن الدعوات المستجابة 
أيضاً؛ الدعاء عند نزول المطرء فذكر الشيخ باب فقال: باب الدعاء 
عند الغيث وعند المطر تقول عائشة: "أن رسول الله صِلَّى الله عليه 
وسلَّمَ کان إذا ری ناشِمًا من فقي من آفاق السّماءٍ ترك عَمَلَهُ وإن 
كان في صّلاته ثم يَقول: اللَّهمّ إن أعودُ بكَ من شَّرّ ما فيه فإِنْ 
كشَقّه الله مد الله وإِنْ مَطَرَتْ قال: الله صَيْبًا ناف" 

كذلك أيضًا من الدعوات المستجابة دعوات المكروب» الشيخ بوب 
بابا فقال -رحمة الله عليه-: باب الدعاء عند الكرب وذكر حديث 
ابن عباس: "کان الببئّ صَلَى ا فا وما يدعو عند الكزب يقول: 





'' أخرجه البخاري وأبو داود وابن ماجه 

لا إِلَهَ إلا الله العَظِيمُ اللي لا إِلَهَ إلا الله رب السمَوات والأزض» 
ورب | عرش العظيم". 


كذلك أيضًا من الأوقات اللي بيستجاب فيها الدعاء الثلث الأخير 
من الليلء ينزل ربنا -عز وجل- في ثلث الليل الآخر فيقول هل من 
داع؟ هل من مستغفر؟ من الأوقات برضه التي يستجيب الله -عز 
5 فيها الدعاء ما بين الأذان والإقامة كما قال -صلى الله عليه 
وسلم- : "الدّعَاءٌ بِينَ الأذان والإقامة لا رد٠‏ 
كذلك أيضاً ساعة إجابة في يوم الجمعة» والساعة دي ورد فيها 
حدينين الحديث الأول: فالتمسوها والإمام على المنبر أي والإمام 
بخطب, وقال العلماء ما بين الخطبتين» وكما قال البي -صلى الله 
عليه وسلم-: "إن في الجْمُعَةٍ لَساعَةَ لا بُواففُها مله يأل الله فيها 
خَيْرَا إل أعطاه إِيَاهُ" فالتمسوها آخر ساعة قبل المغرب دي ساعة 
جابة. 


اح 70 


1١7‏ صحيح ابن خان 
18 3 مسلم 

كذلك أيضاً الساعة اللي عند الفطرء عند إفطار الإنسان الصائم, 
فالإنسان الصائم عند فطره له دعوة مستجابة كما ثبت ذلك عن 
البي -صلى الله عليه وسلم-. 


أما الأحوال؛ فالمسافر له دعوة مستجابةء المظلوم له دعوة مستجابة, 
الوالد لولده له دعوة مستجابة, كذلك أيضاً من الأحوال اللي 
الإنسان بيكون له فيها دعوة مستجابة؛ إذا لم ارفع ايديك وادعي 
ربنا -سبحانه وتعالى -- لك دعوة مستجابة. 


كذلك أيضاً عندنا أحوال؛ من الأحوال الدعاء في السجود, الدعوة 
في السجود أقرب ما يكون العبد من ربه وهو ساجدء فأكثروا في 


وو 


السجود من الدعاء, أكثر من السجود وفي أثناء السجود أكثر بقى 
ايه؟ من الدعاء. 

ثم ذكر الشيخ بعد ذلك بقي باب للناس بقى اللي ما بتعرفش إن هي 
تدعي ربنا -سبحانه وتعالى - باب صور من الدعاء ذكر من ذلك 
باب الدعاء بطول العمر ادع ربنا -عز وجل- يطول عمرك بس 

قيدها بحسن العمل» كما قال البي -صلى الله عليه وسلم-: "خيرم 
من طَالّ عُمِرْمُ وحسُنَ عمل" ودعا النبي -صلى الله عليه وسلم- 
لأنس فقال: "اللّهمّ أكنز ماله وولدَهُ وأطِل عُمِرَهُ واغفر ذنبَه"*" طبعا 
دعوات من النبي -صلى الله عليه وسلم-. 


كذلك أيضاً الشيخ قال: باب التعوذ بالله من الكسل وذكر فيه: 
اللي إن أعوذُ بك من الكسَل واهرّم والمغرم اللي هو الدين يعني 
والمأتم وأعوذ بك من فتنة المسيح الدّجالٍ وأعوذُ بك من عذاب القبرٍ" 
كذلك أيضاً دعى دعوات شاي دعوة أن الله -سبحانه وتعالى#- 
لا يغضب على العبدء فقال الشيخ -رحمة الله عليه- باب دعوات 
النبي -صلى الله عليه وسلم- وذكر فيها عدة أحاديث: 

"اللهم إن أسألك غناي وغنى مولاي" والحديث هذا ضعيف» وذكر 
فيه حديث النبي -صلى الله عليه وسلم-: "اللّهِمّ عافني من شر سمعي 
وبصري» ولساني وقلبي" وذكر أيضاً فيه حديث: "اللهم أَعِن ولا تعن 
علي » وانصرّنٍ ولا تنصطز علي » وامكرٌ لي ولا تمكز علي ويز لي 


5 دة التتسير 
*" الدب المفرد 

المدى" وكان يذكر أيضاً حديث البي -صلى الله عليه وسلم-: 
"اللهم إن أعوذ بك من الكسل والبخل وسوء الكبر وفتنة الصدر 
وعذاب القبر" وذكر حديث: "الله اغف لي ما قَدَّمْتْ وَما أَخَرْتُ 
وما أَسْرَرْتُ وما أَعْلَنْتُء وما انت أَعْلَّمْ به مي انت الْمْقَدّمُ وَأَنتَ 
الوخد وَأَنْتَ على كُلّ شيءِ قر" 

وذكر عدة أحاديث طويلة يطول ذكرها الآن عن البي -صل الله 
عليه وسلم- في كيفية الدعاء. 


يبقي إحنا النهاردة أخدنا أربع نقاط أساسية: أخدنا فضل الدعاء, 
أخدنا آداب الدعاء, أخدنا الأحوال والأوقات التي يستجيب الله - 
عز وجل- فيها الدعاء» وذكر الشيخ أيضا باب صور من الدعاء. 

اكتفي إن شا الله بمذا القدر وصلى الله على نبينا محمد وعلى آله 


وصحبه وسلم 


۳١‏ یح مسلم 

